કેન્દ્ર સરકારના સ્માર્ટ સિટી મિશનમાં પસંદગી પામી ચુકેલા રાજકોટ શહેરને દેશમાં ચિત્રનગરી પ્રોજેકટ થકી એક નવી ઓળખ પ્રાપ્ત થઈ છે ત્યારે હવે રાજય સરકારના સુજલામ-સુફલામ જળસંચય અભિયાન હેઠળ પૂર્વ ઝોનમાં લાલપરી રાંદરડા તળાવની જેમ પશ્ર્ચિમ ઝોનમાં પણ રૈયા વિસ્તારના સ્માર્ટ સિટી પાર્કમાં આવેલ તળાવ ઉંડુ કરી તેની જળસંગ્રહ ક્ષમતામાં વૃદ્ધિ કરવા ઉપરાંત તેનો ભૌતિક વિકાસ થનાર છે ત્યારે રાજકોટ શહેર આગામી દિવસોમાં લેઈક સિટી તરીકે પણ જાણીતું બનશે એવી આશા રાખી શકાય.